Document ID: /roh_data/filtered/fineweb-2-filterrobots_roh.jsonl.gz/52674

Ils rempars da lavinas sin il Munt da la Bês-cha sur Puntraschigna ston vegnir renovads. La regenza grischuna ha approvà la terza etappa dal project e garantì ina contribuziun da radund 1,7 milliuns francs.
L'Uffizi da guaud e privels da la natira ha constatà, a chaschun da sia controlla periodica, che l'entir sistem da protecziun che consista da mirs sitgs, d'ovras d'atschal e da betun sco er da rempars, ha subì donns pervia da l'aura e pervia da process da privels da la natira. Il project «Protecziun cunter lavinas e cunter crudada da crappa Munt da la Bês-cha» duai permetter da restabilir l'effect da protecziun dals rempars.
RR novitads 12:00